ASP สุดยอด! ไตรมาส 2 มีกำไร 171.76 ลบ. โต 21%
ASP สุดยอด! กำไร Q2/59 เพิ่มขึ้น 21% อยู่ที่ 171.76 ลบ. จากปีก่อนอยู่ที่ 139.11 ลบ. หลังรายได้ค่าจัดจำหน่ายหลักทรัพย์และที่ปรึกษาทางการเงินเพิ่มขึ้น ขณะที่ช่วง 6 เดือนแรก กำไรลดลง 12% อยู่ที่ 305.94 ลบ. จากปีก่อนอยู่ที่ 349.20 ลบ.
1 ส.ค. 2559

บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 171.76 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 23% จากช่วงเดียวกันของปีก่อนที่มีกำไรสุทธิ 139.11 ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากการเพิ่มขึ้นของรายได้ค่าจัดจำหน่ายหลักทรัพย์และที่ปรึกษาทางการเงิน
ขณะที่ ผลการดำเนินงานช่วง 6 เดือนแรกมีกำไรสุทธิ 305.94 ล้านบาท หรือ 0.15 บาทต่อหุ้น ลดลง 12% จากช่วงเดียวกันของปีก่อนที่มีกำไรสุทธิ 349.20 ล้านบาท หรือ 0.17บาทต่อหุ้น
(เพิ่มเติม) ประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.09 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค. 2559 ทั้งนี้ กำหนดจ่ายเงินปันผลในวันที่ 8 ก.ย. 2559